Dragane Fratriću, 


Drago mi je da smo došli do toga da možemo sporazumno da se razvedemo, jer je to u 
interesu velikog broja Ijudi. 

1. Pitanje programera pre ponude rešenja moram postaviti na činjenice. Nisam ja blokirao 
rad programera, nego me je ostavka Džakijeva verovatno najviše pogodila, jer sam sa 
njim radio 5 godina i godinu dana sam ga na drugarstvo i poverenje držao u firmi iako 
su mu kasnile plate. 3 puta sam ga za ovo vreme uspevao vratiti i kada je dao nakon 
vašeg razgovora ostavku napisao mi je doslovno da ga ispoštujem i ne pokušam još 
jednom nagovoriti da ostane. Rekao si mu da ima para, što je već i sam znao jer sam ga 
kod poslednjeg umirivanja obavestio i pokazao mu izvod iz banke, a nisi hteo da mu ih 
isplatiš dok mene ne sklniš iz firme i tu mu je bilo dosta SCnet-a. 

a. Doterivanje softvera za PIN stoji zbog neplaćenih faktura Dzakiju. Ako želiš da 
nastavi on lično, mislim da ćeš trebati da ga isplatiš. Tika (Bojan Tijanić) je celu 
prošlu nedelju bio bolestan i nije radio, a on inače radi tehničke stvari, prepise 
binarki, promene instruktora i neke lakše zadatke. Bojan Petković (Silver mu je 
nadimak, ali ga zovemo Bojan uglavnom) je prošle nedelje radio na završetku 
promena komp plana za Rumune, što je trebalo da bude završeno pre nego što 
si se našao sa Džakijem ali je Džaki bio bolestan, a posle dao otkaz. Bojan je 
iskusniji dosta od Tike ali manje zna nego Džaki, a posebno nije ništa radio na 
najkompleksnijem delu programa vezanim za obračun provizija. Sa njim sam 
dogovorio povećanje plate za 25% i on bi bio glavni programer meni, ako ovako 
nastavimo. Bojan je u subotu otišao na desetak dana u USA na neki simpozijum. 
Za povezivanje sa PIN softom stvarno ne treba još mnogo. 

b. QR kodovi koje tražiš, nisu tako jednostavni kako ti sa tvojim pravničkim 
razmišljanjem zamišljaš. To je android aplikacija za koju naši programeri nisu 
specijalizovani i nezavisan programer je to razvio. Džaki mi je još tada rekao da 
teško može da završi to za tako kratko vreme, a onda je još i dao otkaz. Možda 
ima šanse da se to završi, ako platiš Džakiju ono što mu dugujemo i ako on 
nagovori programera koji je to radio da za nešto para doradi što treba. Ali za sve 
ovo moraš brzo da deluješ i prestani da me kriviš za svoje brlje. Nisam te ja terao 
da obećavaš Ijudima nešto što nisi sa programerima dogovorio prethodno, a ja o 
svemu nisam ni znao ranije jer si Džakiju rekao da me o tome ne informiše. Ali da 
ponovim, pre bilo kakvih pregovora sa Džakijem mu plati zaostatak bez 
uslovaljavanja, jer ne vidim drugačije šansu da dobiješ ono što hoćeš. Ne bi 
trebalo da ti to bude problem jer osim što si već prisvojio i moje pare u SCnet 
VVorldu, po mojim procenama trebalo je da ti ostane bar 40000 evra iz akcije 
Rusija koju si trebao da predaš u centralnu firmu. 

c. Mini vaučere i sve ostalo predlažem da rešimo ovako. Ako se ti i ja dogovorimo, 
ostaje mi da probam nagovoriti Džakija da sprovedemo i nagovorimo ostale da 
prihvate. Pošto ćemo imati dva servera, dva razvoja, da bi bilo što bezbolnije, ja 
bih zamolio Džakija da mi ostane na pola radnog vremena ili na četvrt radnog 
vremena dok ne nađem još jednog programera. Silvera bismo nagovorili da 
pređe kod tebe da radi, dogovorite pod kakvim uslovima. On je sposoban da vodi 
razvoj, ima svoje neke prohteve i vizije, a tvoje je da ga zadržiš. Tika ostaje meni, 
da radi tehničke stvari koje Džaki ne bi sigurno prihvatio. Kancelarija koju Bojan 
koristi nije mnogo skupa, Tika i Dzaki meni mogu da rade od kuće. Nameštaj i 
oprema tehnički pripadaju SCnet Srbiji, ali neka koristi Bojan što mu treba. 



Nije u redu da mi pretiš inače, a kamoli za stvari za koje si sam kriv. Ja mislim da niko od 
nas dvojice ne može sam da strada - uvek bismo stradali obojica, a time bi stradale i 
mnoge druge porodice jer bi ostale bez ovog posla. Ja sam mogao da napravim pandan 
tvom oduzimanju mojih para blokiranjem informacionog sistema, ali nisam uradio to nego 
sam strpljivo čekao da počnemo da se dogovaramo. 

2. Ne bih da komentarišem tvoje viđenje naših uloga u stvaranju SCnet-a, znaš ih već. Što 
se tiče podele pola pola, voleo bih da si to rekao i kada je ove godine u centralni SCnet 
ušlo oko 120000 evra iako je dobar deo toga zapravo po svakoj logici moj novac, a 
ostatak smo trebali da delimo. Ali i ovo da zanemarimo, pogledajmo ostale firme. 
Trenutno sistem ne vredi ništa, tako da treba da se dogovorimo ko želi koji deo nule da 
nastavi da vadi iz bule. Ne znam zašto spominješ mađarsku firmu i tvoje učešće u 
njenom razvoju, kada recimo meni ne pada na pamet da na osnovu istog vremena 
posvećenog Rusima svojatam tvoje rezultate tamo. Ali ni to ne menja moju prethodnu 
konstataciju da ekonomski gledamo kako da delimo ništa - nulu. Tako da je po pitanju 
nastavljanja rada sa pojedinim firmama logično i praktično onako kako sam ti predložio. 
(Tebi Rusija, Piter, Jermenija, Gruzija, Ukrajina, Bugarska, Slovačka, Crna Gora, slažem 
se da je Rumunija zajednička, meni Srbija, Hrvatska, Bosna, Makedonija i Mađarska). 
Ovo mi više liči na pola pola od ništa. Slažem se sa tobom da u budućnosti treba 
obojica da imamo pravo na lojalnu konkurenciju u svim državama s tim što predlažem 
da u narednih godinu dana to jedno drugom ne činimo. Ako baš insistiraš da otvoriš još 
jednu firmu u Srbiji, OK, ali mislim da je bolje da ne talasamo među strukturama u 
ostalim državama bargodinu dana. 

a. Pitanje SCnet Srbije je potpuno posebno pitanje. Nije mi jasno zašto se za to 
otimaš, kada si i sam rekao da želiš da je gasiš? A pri svemu tome ne znaš 
činjenice: da firma ima duga po fakturama bar 7 miliona dinara, ima kredit od SG 
banke na 2 miliona dinara sa mojim menicama, imamo ugovor sa Telekomom koji 
je potpisao Ličke a sredio da mi se ne pokaže pre potisivanja tvoj bivši prijatelj 
Damir. Pošto ja znam koliko je složena situacija u SCnet Srbiji, ja želim da je 
sačuvam iako je izbrljana sa akcionarima problematičnim, jer mislim da je i za 
tebe i za mene u budućnosti od ključnog značaja da ta prva firma ostane živa. 
Kada je izvadim iz bule i kada dođe na red ribrending, možda je i ja odlučim 
ugasiti, ali firma se može gasiti samo likvidacijom, ako nisi znao, a to nije 
jednostavno. Ali da budemo jasni, ja sam već pripremio otvaranje nove firme, za 
slučaj da me izbaciš iz SCneta i da je ne uspem sačuvati uz pomoć ostalih 
akcionara, tako da znaš, ja sam spreman da ti je predam, pod uslovom da 
povučem svoju menicu i onda ja otvaram firmu u Srbiji i povlačim moje Ijude u 
nju. Ukoliko ostane SCnet Srbija pod mojom kontrolom, spreman sam da ti 
prodajem sve vaučere od velikih partnera bez zarade, dok ti Dušan ne sklopi 
direktne ugovore. Naravno sa Dušanom moraš dogovoriti kako ćeš ga i koliko 
plaćati, po mogućnosti napismeno, jer su tvoji usmeni dogovori malo kritični. 
Kada bih ja otvorio novu firmu, Marina i Nada bi prešli tamo, već su izjavile kada 
su čule za moju smenu. Apsolutno ne vidim zašto insistiraš na ovome. 

b. Nemam ništa protiv ni da moji Ijudi u Slovačkoj rade za tebe, a recimo tvoji Ijudi u 
Bosni da rade za mene, pa kada prođe godinu dana, da vidimo da li da otvaramo 
paralelne firme. Ne treba po meni Ijudima sada mnogo nuditi jedan ili drugi 
koncept, jer su takve nijanse da bi bila veća šteta nego korist. Odnosno, svi 
bismo izgubili, a najviše pojedinci kojima je njihov posao sav posao! Mada u tom 
slučaju ni softver ne bi još trebalo potpuno razdvajati. A i kada budemo razdvajali 
softver, znaj da je to proces, a ne trenutak. 



с. Naravno da ću otvoriti zasebnu firmu, koja će se verovatno zvati SCnet Central, a 
tebi će ostati SCnet World. Moja će biti u Švajcarskoj. Princip da podfirme plaćaju 
procenat centralnoj firmi i nije neko nobelovsko otkriće, da bi bilo degutantno da 
se primeni. 

3. Pitanje novog sajta, scnetpay ili slično je OK za mene. Kada dogovorimo ostalo, 
iznajmiću zaseban hosting i instalirati sve. Programski možemo rešiti da moji Ijudi ne 
ulaze slučajno na stari sajt, što je prednost za tebe ali sam na to bio spreman i inače. 
Stari hosting ostaje kod tebe i ako Bojan prihvati da radi za tebe ne mora ništa ni da 
instalira, nego samo razvoj dalje. Ja sam skinuo kompletan svež bekap na svoj komp. 

4. Podela struktura po meni ne treba da ide po karijerama, nego onako kako je prirodno. 
Na primer, ne bih se lako odrekao Gorana Kapora koji je karijera 4, jer nije bio aktivan 
kada smo naduvavali ostalima karijere. Ima nekih spornih koje bismo trebali dogovoriti. 
Recimo Pedja. Nemam ništa protiv da ode kod tebe, ali juče sam bio sa Bojanom i on 
me je podsetio da si i ti aminovao dogovor o otkupu, Ličke je isto garantovao i rekao da 
ako mi ne isplatimo, isplatiće on Q. Peđa može da ide, ali si dužan svakog meseca po 
500 evra da plaćaš Bojanu, do isteka ugovora, znači još jedno 4 godine. Nije to strašno 
ako ceniš Peđu, a ako ga ne ceniš, ne znam o čemu pričamo. Radu nas je obojicu 
sustigao u karijeri, tako da neke velike koristi od njega nemamo, pa mislim da bi trebao 
da ostane u mom sistemu, jer kod njega sigurno neće proći ideje o novom marketingu i 
to bi ti stvaralo probleme u programiranju, kao što stvara sada meni sa nekom malom 
izmenom koju su tražili. A i skoro sam siguran da će ako vidi da se razilazimo tražiti da 
ostane kod mene, zbog toga što je samnom sve vreme i radio i u budućnosti može 
lakše da radi, zbog jezika, ako ne i zbog nečeg drugog. Dr. Nick po meni ima isto pravo 
izbora ako će graditi mrežu, jer je zakačen na tebe, a zapravo je prvi čovek koga sam ja 
informisao o ovom poslu. Ne prejudiciram ništa, nego samo navodim situacije gde nije 
sve čisto, ko je koga uveo, obučio i motivisao za posao. 

5. PIN projekat nije tvoja ideja, ali neću o tome da raspravljam, bespredmetno je. To 
rešenje je najavljeno i završeno, a i pola čitača i kartica je moje, pa ne bih da menjam, 
kad već ne moram. Ja sam njima samo pripretio da ako nas ne odblokiraju, ćemo da 
napravimo drugi dogovor, na koji bih morao čekati ipak bar mesec ili dva i to je već 
katastrofa. Razlog lošem prometu u Srbiji je to što je u januaru obećano nešto što još ni 
u maju nemamo, a zadužen za dogovor si bio ti, pa me nemoj i za to kriviti. Takođe ne 
bih zbog Feliksa koji je uložio sam taj trud u projekat da ga izostavim, iako je rešenje 
koje sam našao na duže staze bolje za nas. 

Neko od posrednika bi mogao na osnovu ovoga i eventualno tvog komentara da napravi neki 
predlog koji bismo možda obojica prihvatili kao osnovu, a ostalo će morati advokati da 
sastave, da nas ne boli glava u budućnosti. 

Nadam se da sam uspeo da predloge iznesem tako da te ne uvredim, a ako sam negde 
omašio, oprosti, jer mi je u cilju da se mirno raziđemo za dobrobit svih! 


Robert Paušić, Beograd, 4. maj 2015. 



